Diari Oficial de la Generalitat Valenciana


Sumari del DOGV 7526, del 15-05-2015 (2015/4305)

Notificació de la sentència dictada en el juí verbal número 1319/2013.
----------------------------------------------------------------------

### Dades del document

Número de DOGV
:   7526

Data del DOGV
:   15-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4305


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 1319/2013. [2015/4305]  
De: Emivasa.  
Procuradora: M. Gloria Benlloch Soriano.  
Contra: Purificación Sáez López, Prince Kingsley Osariemien i Elizabeth Félix.  
En el present procediment verbal número 1319/2013 seguit a instàncies d'Emivasa contra Purificación Sáez López, Prince Kingsley Osariemien i Elizabeth Félix, s'ha dictat la sentència l'extracte de la qual, pel que fa a l'article 497.2 de la Llei d'Enjudiciament Civil, és el següent:  
  
«Jutjat de Primera Instància número 10 de València  
Sentència número 4/2015  
València, 12 de gener de 2015  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este jutjat amb el número 1319/2013, promogudes per l'Empresa Mixta Valenciana de Aguas, SA (Emivasa), representada per la procuradora M. Gloria Benlloch Soriano i defesa pel lletrat José Morata Aldea, contra Purificación Sáez López, Prince Kingsley Osariemien i Elisabeth Félix, declarats en situació de rebel·lia, sobre resolució de contracte i reclamació d'una quantitat.  
Dispositiva  
Estime la demanda interposada per l'Empresa Mixta Valenciana de Aguas, SA (Emivasa) contra Purificación Sáez López, Prince Kingsley Osariemien i Elisabeth Félix:  
1. Declare la resolució dels contractes de subministrament d'aigua i de manteniment de comptador relatius a la vivenda sítia en el carrer de Santo Domingo Savio, 8, 5a, de València. Si ho sol·licitara la part actora, en execució de sentència podran ser adoptades totes les mesures que siguen necessàries per al cessament efectiu del subministrament, fins i tot l'autorització a la demandant, si fóra necessari, a entrar en l'immoble on es troba instal·lat el comptador per a poder interceptar el pas de l'aigua degudament.  
2. Condemne la demandada Purificación Sáez López a abonar a l'Empresa Mixta Valenciana de Aguas, SA (Emivasa) la suma de 1.963,83 euros, així com l'import de les factures que vencen amb posterioritat i fins a l'efectivitat de la sentència, i als interessos legals de les dites quantitats en la forma indicada en el fonament jurídic segon, últim paràgraf, d'esta sentència.  
3. Condemne els demandats Prince Kingsley Osariemien i Elisabeth Félix a sotmetre's a la resolució d'entrada en el domicili siti en el carrer de Santo Domingo Savio, 8, 5a, de València.  
4. Condemne els demandats al pagament de les costes processals produïdes.  
Notifiqueu la present resolució a les parts, i feu-los saber que no és ferma i que s'hi pot interposar un recurs d'apel·lació en el termini de 20 dies des de la notificació, amb la presentació davant d'este jutjat un escrit en el qual s'hauran d'exposar les al·legacions en què es base la impugnació, a més de citar la resolució apel·lada i els pronunciaments que impugna (article 458 de la LEC, modificat per Llei 37/2011, d'11 d'octubre).  
El recurs no s'admetrà si en preparar-lo, la part no acredita haver consignat en l'entitat Banco Santander i en el compte de depòsits i consignacions obert a nom d'este jutjat, amb referència al present procediment, la quantitat de 50 euros, en concepte de depòsit per a recórrer, d'acord amb la disposició addicional quinzena de la Llei Orgànica del Poder Judicial (introduïda per LO 1/2009. de 3 de novembre).  
Que el secretari expedisca un testimoniatge d'esta resolució, perquè s'unisca a les actuacions corresponents, i que porte l'original al llibre de sentències d'este jutjat.  
Esta és la meua sentència, que pronuncie, mane i firme.»  
  
I atés que la persona demandada, Purificación Sáez López, es troba en parador desconegut, s'expedix este edicte a fi que li valga de notificació de sentència en forma.  
  
València, 12 de gener de 2015.- El secretari judicial: Julio Giráldez Blanco.